ΑΠΟΦΑΣΗ ΟΕΝΓΕ ΓΙΑ ΤΟ ΑΣΦΑΛΙΣΤΙΚΟ
Οι Νοσοκομειακοί Γιατροί δηλώνουν την κατηγορηματική τους αντίθεση στην αναγκαστική συγχώνευση του ασφαλιστικού τους φορέα με άλλους ασφαλιστικούς φορείς, ώστε να προκύψει το λεγόμενο Ταμείο Επιστημόνων.
Η κυβέρνηση, αντί τέτοιων σχεδιασμών, οφείλει να αποδώσει όσα οφείλει στο ΤΣΑΥ, να πατάξει την εισφοροδιαφυγή των μεγάλων Ομίλων Υγείας, που αγγίζει το 1,5 δις ευρώ και να δημιουργήσει σύγχρονο θεσμικό πλαίσιο για τη λειτουργία των ασφαλιστικών φορέων. η ΟΕΝΓΕ διεκδικεί ίσα δικαιώματα για τους συναδέλφους μας που ασφαλίστηκαν μετά το 1993.
Συμμετέχουμε στην απεργία της 12ης Δεκεμβρίου, που έχουν προκηρύξει ΑΔΕΔΥ και ΓΣΕΕ και καλούμε όλους τους Νοσοκομειακούς Γιατρούς να απεργήσουν και να συμμετάσχουν στις πορείες.

